Във връзка с постъпило уведомление с вх. № ОВОС-986/10.05.2021г. за инвестиционно предложение (ИП) „Сграда за безвредни производствени дейности - производство на тахан, сладка, лютеница и др.“ в УПИ IV – 76 от кв.7 (ПИ №35300.502.76) с площ 1333 кв.м в с.Калековец, община Марица, с възложител И. ШАНДАНСКИ и на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Инвестиционно предложение предвижда производствени дейности, касаещи производството на тахан, сладка, лютеница, доматен сос, брашна, студено пресовани масла, олио, сиропи, напитки, оцети, енергийни барчета, сурови десерти, протеини и супер храни. Пакетиране на семена, ядки, захар, подсладители, варива, зърнени храни и подправки. Консервиране на плодове и зеленчуци, печени чушки. Вашето инвестиционно предложение попада в обхвата на т. 7, буква „а“, буква „б“ и буква „д“ от приложение № 2 от Закона за опазване на околната среда /ЗООС/ и на основание чл. 93, ал. 1, т. 1 от същия закон подлежи на преценяване на необходимостта от извършване на ОВОС.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

 Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0000429 „Река Стряма“.

Копие на писмото е изпратено до Община Марица и Кметство с. Калековец

Отговорено от РИОСВ-Пловдив на 26.05.2021г.